ट्रंप की ओर से इस मदद को वापस लेने का फैसला उस निर्देश के बाद आया है जिसमें उन्‍होंने फिलीस्‍तीनी अथॉरिटीज को दी जा रही अमेरिकी मदद और वेस्‍ट बैंक के साथ गाजा और वेस्‍ट बैंक में अमेरिका के राष्‍ट्रीय हितों को ध्‍यान में रखकर खर्च की जा रही रकम के रिव्‍यू का आदेश दिया था। ट्रंप के इस फैसले की फिलीस्‍तीन लिबरेशन ऑर्गनाइजेशन (पीएलओ) ने निंदा की है। पीएलओ के एग्जिक्‍यूटिव कमेटी मेंबर हनान अश्‍रवाई ने कहा है कि अमेरिकी प्रशासन उसे ब्‍लैकमेल करने के लिए तुच्‍छ कदम राजनीतिक हथियार के तौर पर प्रयोग कर रहा है। उन्‍होंने कहा कि फिलीस्‍तीन के नेतृत्‍व पर इससे कोई फर्क नहीं पड़ेगा।